# Bertso berriak publikatzeko...

* «Bertso berriak publikatzeko... »
* 1/
* Bertso berriak publikatzeko
* oraiñ artu det idia,
* iñori miñik eman gabe nik
* aitortu nai det egia;
* aspaldi gauza asko
* dauzkat ikusiak,
* batzuek txit politak,
* baita ere itxusiak;
* orain nua artzera
* nolabait neurriak,
* enteratu deitian
* euskaldun guziak.
* 2/
* Zori gaiztuan gure izaerak
* ia egin zaizkigu aztu,
* gure txuntxuna jotzen astian
* iñork dantzan egin nai eztu;
* asko zori gaiztuan
* egiten dira lotsatu,
* gauza orretxek asko
* egiten nau nazkatu;
* oraingo sorginkeriak
* geiegi gusta tu,
* axerien tankera
* egin degu artu.
* 3/
* Lotsa naizela aitortzen det nik,
* nola ez naizen santua:
* zori gaiztuan aztutzen zaigu
* laugarren mandamentua;
* ez ditugu maitatzen
* gure gurasuak,
* guregatik ainbeste
* nekatutakuak;
* aditu zer esaten digun
* guzion Maixuak,
* onak izan deitian
* gure ondorenguak.
* 4/
* Oso dotore azaltzen dira
* Euskalerriko neskatxak,
* ez dakit nola sortzen dituzten
* orlako lujo-jantziak;
* txanbrak botoirik gabe,
* zabalik paparrak,
* luzitzen dituztela
* atorraren puntillak;
* legiak aintzen diote
* segitzeko bera,
* erakutsiko digute
* oraindik txilborra.
* 5/
* Atso asko ere ikusten ditut
* aspaldi nola dabiltzan,
* mantilla eta liburuakin
* izaten dira elizan;
* begira nor daguan
* altare nagusian,
* kritikatzen ai gabe
* sorgiñaren gisan;
* paparrak zabalikan
* dabiltza kalian;
* nik galdetzen diotet
* erotu al dian.
* 6/
* Oien soñekuak ikusten ditugu
* zintzilik zintak eta borlak,
* apaindu naian egiten dute
* narrastu beren gorputzak;
* geruago laburrago
* dabilzkite gonak,
* erakutsi nairikan
* beren pantorrillak;
* amar ontza ta erdi
* zapa ten takoiak;
* aixa luzatzen dituzte
* atzera ipurdiak.
* 7/
* Beren klaseko langilliekin
* ez dutela nai ezkondu,
* igarri gabe asko egiten dira
* orregatik neskazartu;
* danok nai dituzute
* estudiantiak,
* zubek izanagatik
* langille tristiak;
* orra zer ekartzen duan
* dotore jaztiak,
* alkar galtzen dezute
* gazte inorantiak.
* 8/
* Dotore jazten diradelako
* egiten dira arrotu:
* aita kalian ikusi eta
* saludatzia lotsatu;
* ama malkotan urtzen,
* motibuak ditu,
* eta seme-alabak
* nai ez errukitu;
* zeruen konsejuak
* txit goguan artu,
* ordu triste batian
* etzaigun damutu.
* 9/
* Arritzen gera ikusitzian
* soñeko askoren tankerak,
* iduritzen zait oiek dirala
* ero guzien banderak;
* nola merkatu diran
* aspaldi perkalak,
* zintzilik dabilzkite
* zintak eta borlak;
* botak txarolezkuak,
* galtzerdi lasaiak;
* amak konpondu biar
* beren zarpa zarrak.
* 10/
* Beren arpegiak autsez beterik
* itxusitutzen dituzte,
* kolore gorriak mozkorrarenak
* dirala esaten dute;
* ai, mirabe gaixuak,
* erantzun nazute:
* nungo medikuakin
* konsultau zerate?
* Puzkar bat botatzeko
* indarrik ez dute,
* ai zer muxar-kuadrilla
* juntatzen zerate!
* 11/
* Arotz eta argin eta igeltsero,
* asko geiago badira,
* bikaiñ askuak zori gaiztuan
* mutilzartutzen ai dira;
* nik ikusten det ongi
* askoren ibillera:
* neskak axeriekiñ
* bailetik zinera;
* mutillak zurrutian
* dibertitzen dira,
* damutuko zaiote
* ezkontzen ez badira.
* 12/
* Borondatia galtzen ai gera,
* au da gauzarik txarrena,
* naiago nuke gezurra balitz
* orain aitortzen dedana:
* semiak ai tu nai ez
* aitaren esana,
* alperkerian dabiltz
* galdu naian fama,
* lanik egin gabe nai
* jana eta erana,
* onela dijua galtzen
* kristandare dana.
* 13/
* Axeri asko sartu zaizkigu
* gure ardien tartian,
* arkume gaixuak ementxen gaude
* orruaz sasi tartian;
* gure lengo artzaiak
* nolakuak zian,
* fedia zeuka tenak
* beren biotzian:
* zakur onak jarrita
* mugaren ertzian,
* ondo zaitzen ginduzten
* danok pagotxian.
* 14/
* Neronen miñak sendatu eziñ,
* besterentzako mediku,
* nere bertsuak irakurtzian
* asko egingo dira arritu;
* egia biotzetik
* egingo det aitortu:
* nik ere badadukat
* nori kargua artu,
* bañan danori nai det
* ongi desiatu;
* aingeru gaurdakuak
* zaituko al gaitu!
* 15/
* Barka nazute gaizki esan badet,
* ez penarikan iduki,
* abur danori, urrengo baten
* itz egingo det obeki;
* Mendaro'n egiñ nitzan
* jaio eta azi,
* apaiz on batek ziran
* dotriña erakutsi;
* konseju onak ez ditut
* goguan iduki,
* nere moduko danak
* nik ditut erruki.
* Bertso-papera, «Imp. J. Díaz. - Irún», Errenteri'ko
* Jertrudis Arrieta zanari jasoa.